Vplyv antibiotík na užívanie Clostylbegitu: Kedy je bezpečné začať?
Dobrý deň, chcela by som sa spýtať... momentálne beriem antibiotiká AMOKSIKLAV 2×1000 mg na zápal stredného ucha. V pondelok ich doberiem. V stredu alebo vo štvrtok mám začať užívať Clostylbegit. Môžu tie antibiotiká nejako ovplyvniť ten clostylbegit? Mám s ním radšej počkať o mesiac?
Dobrý deň,
ďakujeme za Vašu otázku.
Približne 48 hodín po doužívaní antibiotík Amoksiklav sa takmer celý obsah lieku vylúči z organizmu. Vzhľadom na to, že jeho eliminácia je u každého pacienta individuálna, nedá sa s určitosťou povedať, kedy sa celý liek z tela vylúči. Medzi liekom Amoksiklav a Clostilbegyt neboli doposiaľ pozorované klinicky závažné interakcie, preto sa ovplyvnenie účinku nepredpokladá.
Prajem pekný zvyšok dňa.
S pozdravom
Mgr. Emma Halás Haluščíková